|  |  |
| --- | --- |
| Numri i lëndës: | 2018:066889 |
| Datë: | 25.09.2019 |
| Numri i dokumentit: | 00530811 |

**P.nr. 1025/18**

**NË EMËR TË POPULLIT**

**GJYKATA THEMELORE NË P-Departamenti i përgjithshëm**, gjyqtari Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale ndaj të pandehurit E I, për shkak të veprës penale posedim i paautorizuar i narkotikeve, substancave psikotrope ose analoge nga neni 275 par.2 të KPRK-së, sipas aktakuzës së Prokurorisë Themelore në P Departamenti për krime të përgjithshme, PP/II.nr.2300/18 të datës 20.12.2018 duke vendosur në lidhje me kërkesën për dhënien e urdhrit ndëshkimorë PP/II.nr.2300/18 të datës 20.12.2018, jashtë seance me datë 06.09.2019 merr këtë:

**A K T GJ Y K I M**

**PRANOHET** kërkesa Prokurorisë Themelore në P, Departamenti për krime të përgjithshme, PP/II.nr.2300/18 të datës 20.12.2018,dhe kjo gjykatë, pa mbajtur shqyrtim gjyqësor jep **URDHËR NDËSHKIMOR.**

**I pandehuri E I,** i lindur me datë ... në fsh. K K- Deçan me vendbanim ne rr.”.. ..” ../., F -P, i biri i N dhe i nënës H e lindur G, me gjendje të mesme ekonomike, i identifikuar në bazë të letërnjoftimit me numër personal. .., i martuar, ka të kryer shkollën e mesme, telefonin me numër ..., shqiptar, shtetas i Republikës së Kosovës, mbrohet në liri.

**ËSHTË FAJTOR**

Për shkak se:

Me datë 26.10.2018, rreth orës 22:00 minuta ne sheshin “.. ..” ne P, me rastin e patrullimit nga ana e Policisë, te njëjtit kane ndaluar automjetin .. me targa .., te cilin automjet po e drejtonte i pandehuri E I, ku pas kontrollimit te te pandehurit dhe automjetit te tij, ne derën e përparme nga ana e shoferit është gjetur sasi e substancës narkotike e llojit marihuane e cila ishte e mbështjellë ne një letër, dhe pas matjes e njëjta sasi ka rezultuar te jete me peshe 0.9 gram, ku e njëjta është konfiskuar nga ana e policisë.

-me çka ka kryer vepër penale posedim i paautorizuar i narkotikeve, substancave psikotrope ose analoge nga neni 275 par.2 të KPRK-së.

Andaj gjykata konform nenit 7,42, nenit 43 par.1 nënpar 1.3, 46, 62 par 2 nenpar 2.7, nenit 275 par.2, nenit 275 par 3 te KPRK-së, dhe nenit 495 të KPP-së, te pandehurit i shqipton:

**DËNIM ME GJOBË**

Ashtu që të pandehurit **E (N) I i cakton dënim me gjobë në shumë prej 200 (dyqind) euro** e të cilin dënim është e obliguar që ta paguaj në afat prej 15 (pesëmbëdhjetë) ditësh, nga dita e plotfuqishmërisë së aktgjykimit.

Nëse i pandehuri i lartcekur dënimin nuk e paguan në afat të caktuar, atëherë dënimi me gjobë gjykata do ta zëvendësoi me dënim burgu, në kohëzgjatje prej 10 ditësh, duke llogaritur një ditë burgim për çdo 20 euro të gjobës.

I pandehuri obligohet që në emër të paushallit gjyqësorë të paguaj shumën prej 20€ në afat prej 15 ditësh, pasi që aktgjykimi të merr formën e prerë.

I pandehuri obligohet që të paguajë taksën për programin e kompensimit të viktimave të krimit, në shumë prej 30 euro, në afat prej 15 ditësh pas plotfuqishmërisë së këtij aktgjykimi.

**Dënim Plotësues**

Konform nenit 62 par 2 nenpar 2.7, lidhur me nenin 275 par 3 te KPRK-së, konfiskohet Substanca narkotike e llojit marihuan peshe 0.9 gram.

**A r s y e t i m**

Prokuroria Themelore në P, Departamenti për krime të përgjithshme, ndaj të pandehurit E I nga Peja, ka ngrit aktakuzë PP/II.nr.2300/18 të datës 20.12.2018 për vepër penale posedim i paautorizuar i narkotikeve, substancave psikotrope ose analoge nga neni 275 par.2 të KPRK-së.

Konform nenit 493 të KPP të Kosovës, Prokuroria Themelore në P pas ngritjes së aktakuzës ka kërkuar që gjykata pa e mbajtur shqyrtimin gjyqësorë, të lëshoi urdhër ndëshkimorë me të cilin të pandehurit ti shqiptoi dënim me gjobë.

Para se te vazhdohet me arsyetim të aktgjykimit për palën e pa udhëzuar është e nevojshme që ti referohemi dispozitës së nenit 185 paragrafi 1 të KPK-së, e cila dispozitë për kryesin e kësaj vepre penale parasheh dënim me gjobë ose me burgim deri në gjashtë muaj.

Gjykata me rastin e shqyrtimit paraprak të çështjes konform nenit 495 të KP të Kosovës, gjeti se janë plotësuar kushtet nga dispozita e nenit 493 të KPP të Kosovës dhe pa mbajtur shqyrtimin gjyqësorë vendosi që ta pranoi kërkesën e Prokurorisë Themelore në P, Departamenti për krime të përgjithshme për dhënien e urdhrit ndëshkimorë dhe shqiptoi ndaj të pandehurit dënimin me gjobë si në dispozitiv të aktgjykimit.

Kjo gjykatë konsideron se provat e bashkangjitura shkresave të lëndës: kallximi penal i Drejtorisë për Hetimin e Trafikimin me numër te rastit 2018-DHTN- 987 i datës 31.10.2018, raporti i policit Albin Shala #10042 i dt. 26.10.2018, intervista e te dyshuarit E I i datës 26.10.2018, dëftesa mbi konfiskimin e pronës e dt. 26.10.2018, raporti i analizës se narkotikeve i dt. 26.10.2018, fotoalbumi si dhe, si dhe shkresat e tjera të cilat janë pjesë përbërëse e shkresave të lëndës, janë prova të besueshme mbi bazën e të cilave vërtetohet se i pandehuri është kryes i veprës penale për të cilën është akuzuar.

Me rastin e matjes së shqiptimit të dënimit, gjykata i vlerësoi të gjitha rrethanat të cilat konform nenit 73 të KP të Kosovës, ndikojnë në llojin dhe lartësinë e dënimit ashtu që si rrethanë lehtësuese gjeti se më parë, nga shkresat e lëndës nuk shihet se i pandehuri i lartë cekur ka qenë i dënuar dhe ndaj tij nuk zhvillohet ndonjë procedurë tjetër penale, Rrethanë renduese për të pandehurin nuk ka pasur.

Andaj, gjykata të pandehurin e dënoi si në dispozitiv të aktgjykimit duke qenë i bindur se ky dënim është adekuat me shkallën e rrezikshmërisë së veprës penale dhe shkallën e përgjegjësisë penale, se me këtë dënim ndaj tij mund të arrihet qëllimi i dënimit të cilën e parasheh dispozita e nenit 41 të KP të Kosovës.

Vendimi lidhur me paushallin gjyqësorë u murr konform nenit 450 par.1 dhe 2 pika 2.6 të KPP të Kosovës.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Vendimi mbi konfiskimin e substancës narkotike u mur, konform nenit 62 par 2 nenpar 2.7 lidhur me nenin 275 par 3 te KPRK-së

Nga arsyet e cekura më lartë konform nenit 365 dhe 495 të KPP-së, është vendosur si në dispozitiv të këtij aktgjykimi.

**NGA GJYKATA THEMELORE NË P-Departamenti i përgjithshëm, P.nr. 1025/18, të datës 06.09.2019.**

**Bashkëpunëtore profesionale GJ Y Q T A R I**

**Selvane Bukleta Shaqë Curri**

**UDHËZIM JURIDIK:**

Kundër këtij aktgjykimi mund

të ushtrohet kundërshtim në afat prej 8 ditësh

në këtë gjykatë, e përmes zyrës së

pranimit të kësaj gjykate.